# Pop (musique)

Chele musique pop (obin simplemint chele pop), ch'est un ginre musical, aparu ach milieu dech 20$^e$ sièke ach Roéyôme-Uni pi à chés Étots-Unis, où cette musique populére « popular music » est vite qualifiée ed « pop music ».
Au début, dins chés innées 1950 pi 1960, chele musique pop inglobe ech rock and roll pi chés stiles orientés jeunesse. Che n'est qu'à chele fin des innées 1960 eq ch' terme « pop » qualifie eune musique pus commerchiale, foaite ed morceaux courts pi « dansants ». Sin évoluchon doét biaucoup à l'aparicion ed l'inregistremint chonore à pistes multiples, vers chele fin d'chés innées 1960, pi à chelle dech synthétiseur, dins chés innées 1970 pi 1980.
L'espansion del musique pop o té interprétée ed diverses manières, notammint conme un prochessus d'américanisacion pi d'impérialisme cultchurel améritchain obin, pus globalemint, ed mondialisacion. D'ailleurs, ed nombreus débats amon chés téorichiens del pop posent chele question dech statut ed cette musique : art maïeur obin simpe objet ed consommacion ?, Chele musique pop saura pourtant ach fil d'chés décennies profondémint s'diversifier pi évoluer, autant dins des schènes grand public qu'indépindantes obin artistike.

## Origines

Ech terme « canchon pop » (pop song in inglé) est aparu pour chele prumière foés in Ingueltière in 1926 pour indiquer qu'eune pièche d'musique avoait un chertain aspect attirant. Ch' terme « musique pop » (« pop music ») est développé in Ingueltière vers 1955 pour décrire ech rock 'n' roll pi chés nouveaux stiles musicaus d'chés jeunes qui ont té influinchés pèr chelui-chi.
Pèr l'suite, ch' terme « pop » (parfoés « pop rock ») désinne un dsous-ginre aparu dins chés innées 1950-1960. Ech rock 'n' roll évolue alors pour se subdiviser in deus branches princhipales, ech rock pus fidèle à chés rachines blues dont il est issu pi chele pop qui met pus l'accint dseur chés mélodies pi chés harmonies vocales. On peut ed che point d'vue considérer eq chele pop connaît s'maturité aveuc l'avènemint des Beatles. Chés représintants chés pus imblématiques del branche rhythm and blues étaient chés Rolling Stones.
Chele pop, espression issue ed l'inglé « popular music » (« musique populére »), s'est donc ptit à ptit distinguée conme un dsous-ginre dech rock, dins chés innées 1960. Si on considère eq chés Beatles ont créé obin ach moins amené chele musique pop, alors il s'agit d'eune transformacion adoucie pi pus pétillante dech rock 'n' roll. Ech prumier album sra Rubber Soul, toutefoés précédé ed queques canchons ed l'album Help!, où figure notammint Yesterday.
In Franche, Serge Gainsbourg étoait considéré à ses débuts conme un canteu ed variétés pi non ed musique pop à l'époque ed La Javanaise obin dech Poinçonneur des Lilas. Ses canchons comminchèrent à ète cataloguées dins chele pop à partir ed créachons conme Qui est « in » qui est « out » in 1966, innée qui voét émerger chés artisses del pop franchoése d'chés innées 1960.
Après 1967, ch' terme « musique pop » est d'pus in pus utilisé pour désigner un rock « soft », pèr oposicion ach rock tradicionnellement pus énergique. Chele musique rock étoait perchue conme pus grave pi aveuc des buts pus élevés, alors eq chele musique pop étoait perchue conme pus éfémère, axée dseur chés sintimints pi pus accessibe. Chelon ech sociologue ed musique inglése, Simon Frith, chele musique pop est souvint produite à des fins commerchiales, non à des fins artistiques ; elle est auchi créée pour ète accessibe à tout ch'monde. Chele musique pop est créée pèr chés grandes companies, pèr chés musichiens eux-meumes. Che point d'vue est néanmoins distchutabe in regard des innombrabes groupes pop qui n'ont jamoais percé, pi des nombreus autes, signés dseur d'ptits labels indépindants (Mojave 3, Big Star, Yo La Tengo, etc.) restés confidinciels, loin des « majors » (grandes maisons ed disques) pi des artisses formatés pi dinamisés pèr des campagnes commerchiales. Ainchi, ch' terme « musique pop » in frinsé, n'correspond pos à l'inglé « pop music », che dernier recouvrant tout che qui est commerchial pi populaire.
Chés intarprètes pop chés pus connus sont Michael Jackson apelé « King of Pop » pèr chés anglofones obin incore Madonna, apelée « Queen of Pop », Britney Spears surnommée « Princess of Pop » pi Justin Timberlake, surnommé "Prince of Pop". Pourtant, leu stile musical est très différint del musique pop des Beatles, The Beach Boys, Blur, Elton John, Oasis, Love, Coldplay, Radiohead, Red Hot Chili Peppers, Breeders obin Arctic Monkeys. Ces derniers rejoignent ech ginre pop rock, eune verchion pus douce pi mélancolique dech rock.

## Histoère

Chele musique pop s'inclut dins un mouvemint d'masse, dins lequel, pi dès chés innées 1950, chés industriels prennent in compte ech pouvoér d'achat des adolescints, in leu fournissant, dins l'accepcion mercantile dech conchept d'idintité, clubs où danser, tee-shirts pi blousons ed cuir pour s'vêtir, motos pour s'déplacher, pus tard tableaus à accrocher au mur obin sculptures à contimpler, films à visionner, pi musique pour s'retrouver. À l'origine (dins chés innées 1950), chele pop désinne in Anmérikes l'insimble des musiques populaires (l'étiquette est alors in Franche ed musique dite « ed variété »). Moais chele particularité essentielle ed che stile musical reste in foait l'absorption ed tous chés autes ginres : chele pop music s'norrit ed diverses rachines, telles ech rhythm and blues, ech djazz, ech folk, ech blues, chele soul, ech funk, l'musique légère (conme l’opérète, obin ech vaudeville), chele musique anchienne pi clachique, chele techno, obin chés musiques estra uropéyine (pi in particulier chele musique latine).
Chele pop o égalmint intégré eune instrumintacion estraordinairemint variée : à partir del configuracion basique dech rock 'n' roll (djitare, contrebasse obin basse, batterie, voire, piano pi saxofone), ale y adjoint in prumier liu à peu près tous chés pupitres ed l’orkeste symfonique (vints, cuives, percussions pi cordes). Pi, après avoér inrichi chés sonorités del djitare ed diverses pédales d’éfet (sustain, wah wah…), pi chés progrès teknologikes aidant, ale s'pare ed claviers à chés sonorités très diverses (mellotron, synthétiseur, piano électrique, vocoder, sequencer, etc.). Infin, chele pop, à l’instar del musique contimporaine, o approché chés studios d’inregistremint conme d'chés instrumints d'musique supplémintaires à part intière, agrémintant s'palette sonore pèr l’usage ed filtres, éfets ed distorsion obin ed saturacion, écho, réverbéracion, etc.
Chele musique pop o pèr chele suite apporté eune ritmique dansante pi légère qui s'base biaucoup dseur chés instrumints électroniques (chés synthétiseurs pi autes boétes à ritmes) pi numériques (des drum machines Roland) pi chés éfets électroniques surtout marqués à partir del fin des innées 1970 pi ach début dins chés innées 1980 aveuc l'influinche inglo-améritchaine ed groupes pi artisses issus dech courint new wave.
Moais l’originalité maïeure del pop est d'ète chele prumière espression musicale définie in amont pèr un média : chele nature del pop est in éfet d’ète accessibe ach public ch' pus large possibe, donc diffusée in radio, che qui affecte à ses débuts sin tempo (souvint proche dech battemint dech tchoeur umain), s'durée (in moïenne troés minutes, aveuc queques notabes exceptions, tel ech Hey Jude des Beatles, ed pus ed sèt minutes), sin débit pi s'richesse armonique (lint, pi réduite), s'texture (soyeuse pi policée), l’immédiateté ed ses érfrains (eune canchon pop est généralemint construite dseur ch' princhipe couplet-érfrain-couplet-érfrain-montée à chele tierce (modulacion médiantique)-érfrain ad lib), pi ch' caractère apparemmint inoffinsif ed ses textes.
Ach milieu d'chés innées 1990, chés groupes inglé Oasis, Pulp pi Blur ont réussi à ér-insérer chele djitare électrique dins chele musique pop mainstream, formant ch' stile britpop. À chele meume période, eune novèle tindanche s'développe dins ch' milieu del pop : chés boys bands. Véritabe fénomène ed mode, ses érprésintants chés pus chélèbes sont Take That ach Roéyôme-Uni pi chés Backstreet Boys à chés Étots-Unis. Leu succès colossal permet à des groupes féminins d'émerger conme chés Spice Girls pi All Saints. Un d'chés forts courints pop d'chés innées 1990 o té chés canteuses « à voés ». Des artisses conme Céline Dion, Mariah Carey, Whitney Houston, Toni Braxton sont à chés sommets d'chés palmarès pi vendent des dizaines ed milions d'albums. Insuite, queques-eunes d'intre ales ont allié chele pop pus dance à leu voés. Kelly Clarkson, Alicia Keys pi Leona Lewis sont maintnant chés érprésentantes ed cette musique pop.
À l'aube dech XXI$^e$ sièke, ces groupes pi canteus à voés sont peu à peu supplantés pèr d'chés artisses solo conme Michael Jackson, Beyoncé, Lady Gaga, Madonna, Britney Spears, Justin Timberlake, Taylor Swift, pi dins chés innées 2010, Bruno Mars, Ariana Grande, Rihanna, Mika, Katy Perry, Shakira, Kesha, Adele, P!nk, Miley Cyrus, Selena Gomez, Dua Lipa, Lorde, Charli XCX, Ava Max, Bebe Rexha.

## Notes pi référinches

* ↑ François Gorin, « La philosophe Agnès Gayraud : “Il y a dans la pop à la fois le populaire et l’art” », 4 d'octobe 2018. Consulté l' 10 d'marche 2025
* ↑ « "Justin Timberlake Performing at VMAs, Getting Vanguard Award" » dseur Rolling Stone, 15 ed aout 2013. Consulté l' 10 d'marche 2025
* ↑ « Early Pop/Rock » dseur AllMusic. Consulté l' 10 d'marche 2025

## Loïens intarnètes

* Ressources relatives à l'musique : Last.fm · SoundCloud
* Notices dins des dictionnaires obin d'inciclopédies généralisses : Den Store Danske Encyklopædi · Dictionnaire historique de la Suisse · Internetowa encyklopedia PWN · Larousse · Store norske leksikon ·Treccani · Universalis